تورکیه بؤیوک میللت مجلیسی‌نین صدری ایسماعیل کاهرامان آوروپا طرف-مقابل لرینه فتح الله چی ترور تشکیلاتی/ پارالل دؤولت یاپیلانماسینین (فئتو/پ.د.ی) 15 ژوئیه‌ده کی دؤولت چئوریلیشی جهدین‌دن دانیشدی.
ایسماعیل کاهرامان اورتا و شرقی آوروپا اؤلکه‌لری پارلامنت صدرلری‌نین توپلانتی‌سیندا ایشتیراک ائتمک اوچون لهستانا سفر ائتدی.
کاهرامان، ایلک اولا‌راق، لهستان پارلامنتی‌نین صدری مارک کوچینسکی ایله بیر آرایا گلدی. هئیتلرآراسی گؤروش لهستان پارلامنتی بیناسیندا کئچیریلدی.
ایسماعیل کاهرامان داها سونرا تورکیه‌نین ورشوداکی سفیرلیگی طرفیندن تشکیل اولونان 30 آوقوست ظفر بایرامی موناسیبتیله وئریلن ضیافته قاتیلدی.
کاهرامان هر کسی 30 آوقوست ظفر بایرامی موناسیبتیله تبریک ائتدی و لهستانین تورکیه‌نین آوروپا اتفاقینا داخیل اولما هدفینی دستکلدیگینی سؤیله‌دی.
تورکیه‌ده 15 ژوئیه دؤولت چئوریلیشی جهدی باره‌ده دانیشان کاهرامان:"15 ژوئیه‌ده قارا بیر گون یاشادیق.
ایقتیصادیاتی و سیاسی قورولوشو گوجلو بیر دؤولت و میللت اولا‌راق بیر آرایا گلدیک و 20 ساعت عرضینده بوتون حیات نورمال آخارینا دؤندو. تورکیه‌میز امین آددیم‌لارلا گله‌جه‌یه دوغرو آددیملاییر" ایفاده‌لرینی ایشلتدی.
میللت‌لرین یادداشی‌نین اهمیتینی وورغولایان تورکیه پالامنتی‌نین صدری: "لهستان پارلامنتینده بیر لوحه گؤردوم. لوحه‌ده  یازیلان‌لار دقتیمی چکدی و بو، منیم چوخ خوشوما گلدی: "یادداشینی ایتیرن میللت وجدانینی‌دا ایتیریر". محتشم  بیر دئییم‌دیر یادداشیمیزی هر زامان جانلی توتاجاغیق. او شکیلده گله‌جه‌یه ایناملا آددیملایار و او گله‌جه‌یه گوجلو اولا‌راق چاتاریق" دئدی.
کاهرامان ضیافت دن سونرا قوناق پارلامنت صدرلری‌نین شرفینه وئریلن شام یئمیینه قاتیلدی.
